Ez a szócikk a 2014. évi FIFA labdarúgó világbajnokság helyszíneit mutatja be. A rendezvény 2014. június 12-től július 13-ig tartott. A világbajnokság házigazdája Brazília volt. Az eseményre 32 nemzet kvalifikálta magát, akiket 8 csoportba sorsoltak. A csoportkörök folyamán 48, majd az egyenes kieséses szakaszban 16, azaz összesen 64 mérkőzést játszottak 12 helyszínen. Minden város külön stadionban rendezett mérkőzést. A döntőt a Rio de Janeiro-i Maracanã Stadionban rendezték meg 2014. július 13-án.